- Hindi News
- National
- शहर में 100% मिनरल वॉटर, अजनाल साफ रखने सीवर लाइन, सैर सपाटे के लिए नपा बनाएगी पाथ वे
शहर में 100% मिनरल वॉटर, अजनाल साफ रखने सीवर लाइन, सैर सपाटे के लिए नपा बनाएगी पाथ वे
स्टॉप डेम कुओं और बोर को करेगा रिचार्ज, जलसंकट से मिलेगी मुक्ति
गर्मी में शहर में कुछ इलाकों में जल संकट गहरा जाता है। खेड़ीपुरा व कुछ क्षेत्र ऊंचाई पर बसे हैं। यहां बोर व कुएं सूख जाते हैं। ऐसे मेें टैंकरों से सप्लाई करनी पड़ती है। इसका स्थाई उपाय करने नपा अजनाल पर स्टॉप डेम बनाएगी। इस पर 6.25 करोड़ रुपए खर्च होंगे। डीपीआर तैयार है। 11 किमी क्षेत्र में अजनाल में इससे पानी रोकने की योजना है।
फायदा नदी के आसपास के खेतों व रहवासी क्षेत्रों में खुदे कुओं और बोर में गर्मी में पानी कम नहीं होगा। नदी में पानी भरा रहने से ऐसे जल स्रोत रिचार्ज होंगे। इससे गर्मी में जलसंकट की समस्या से निजात होगी।
30 लाख खर्च होंगे सीवर लाइन पर, नालों को जोड़ेंगे, अजनाल रहेगी साफ
शहर में अंग्रेजों के जमाने की सीवर लाइन है। 3-4 नालों का गंदा पानी अभी अजनाल में मिलता है। इससे पानी दूषित हो रहा है। नदी संरक्षण के लिए सीवर लाइन में बदलाव किया जाएगा। इस पर 30 लाख रुपए खर्च होंगे। शहर के नालों को आपस में जोड़ा जाएगा। इनका पानी मुक्तिधाम के पास भेजा जाएगा। यहां फिल्टर करने के बाद इसे नदी मेें छोड़ा जाएगा। शेष सामग्री से खाद बनाकर नपा बेेचेगी। जिससे उसकी आय बढ़ेगी। 2005 में बनी डीपीआर रिवाइज होगी।
फायदा अजनाल शहर की 50 फीसदी आबादी की प्यास बुझाती है। इसमें नालों का पानी नहीं मिलेगा तो यह संरक्षित होगी। नालों की गंदगी से खाद बनाकर बेचने से नपा को फायदा होगा।
फिल्टर प्लांट देगा शहर को 100 फीसदी मिनरल वॉटर, बीमारी में आएगी कमी
बिरजाखेड़ी के पास नपा 2.43 एमएलडी पानी स्टोर करने की क्षमता का वॉटर फिल्टर प्लांट बनाएगी। इस पर 97 लाख रुपए खर्च होंगे। फिलहाल मानपुरा, इमलीपुरा, कुलहरदा को बिरजाखेड़ी से आधा पानी मिल रहा है। प्लांट बनने से वार्ड एक की दोनों टंकियों को आपस में जोड़ा जाएगा। इनमें 13 लाख लीटर पानी एकत्रित होगा। इस तरह पूरे शहर को इस साल के अंत तक सौ फीसदी फिल्टर मिनरल पानी मिल सकेगा। अभी शहर में 20 किमी दूर नर्मदा से पानी आता है। इससे 75 फीसदी इलाका कवर होता है।
फायदा अभी आ रहा पानी हाई डेंसिटी का है। नपा बिरजाखेड़ी में बने अंग्रेजों के जमाने के कुएं में एलम व फिटकरी डालकर इसे साफ करती है। फिल्टर पानी से पेट संबंधी शिकायतों में कमी आएंगी।
अजनाल शहर की जीवन रेखा है। नपा इसे पर्यटक स्थल के रूप में विकसित करेगी। नदी के एक आेर पेढ़ीघाट है। दूसरी ओर प्राचीन गुप्तेश्वर मंदिर है। नदी के दोनों ओर पाथ वे बनाया जाएगा। जिससे लोग नदी किनारे घूमने व परिवार के साथ सैर सपाटे मनोरंजन करने आ सके। चाट फुलकी ठेले यहां शिफ्ट कर जुहू चौपाटी विकसित होगी। खेल सुविधा, बच्चों के लिए फिसलपट्टी व अन्य साधन होंगे। पूर्व मंत्री कमल पटेल व नपाध्यक्ष सुरेंद्र जैन बीते दिनों नगरीय प्रशासन मंत्री माया सिंह से मिले थे। तब उन्होंने अहमदाबाद में साबरमती की तर्ज पर इसे मिनी साबरमती के रूप में पाथ वे बनाकर विकसित करने की बात कही।
फायदा शहर में पर्यटक स्थल नहीं है। अभी हंडिया, चारुवा, सिराली, मकड़ाई, गोंदागांव जाना पड़ता है। नदी किनारे गुप्तेश्वर मंदिर व दूसरी ओर पेढ़ीघाट व प्राचीन मंदिर होने से यह पर्यटक स्थल विकल्प बन सकेगा।
भास्कर पहली बार लाया ड्रोन से अजनाल का फोटो, साबरमती की तर्ज पर बनेगा यहां पाथ वे
इसी साल काम होगा
बिरजाखेड़ी के पास वॉटर फिल्टर प्लांट, अजनाल के दोनों ओर पाथ वे, चौपाटी, फाइल में पुलिस चौकी, आसपास के जल स्रोत रिचार्ज करने अजनाल पर स्टाॅप डेम बनाएंगे। नदी में जा रहा गंदा पानी रोकने व उपचारित करने 30 लाख से सीवर लाइन बदलना नपा की प्राथमिकता है। सारे काम इस साल तक अंत तक पूरे कर लिए जाएंगे। सुरेंद्र जैन, अध्यक्ष नगर पालिका हरदा
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva